Toshkent viloyatida “xalq banki” xodimi vafot etgan 142 kishining 85 mln so'mdan ortiq pulini o'zlashtirdi

Toshkent viloyati Piskent tumanida “xalq banki” xodimi vafot etgan 142 kishining 85 mln so'mdan ortiq pulini o'zlashtirdi. Bu haqda “Yangi davr” informatsion dasturida xabar berildi.
Ma'lum qilinishicha, viloyaning Pensiya jamg'armasi Piskent tumani bo'limi xodimi “xalq banki” kassiri bilan hujjatlarni qalbakilashtirish orqali 142 nafar vafot etgan fuqaroning 85,8 million so'mdan ortiq pulini o'zlashtirgan.

Qayd etilishicha, ularga nisbatan tegishli moddalar bilan jinoyat ishi qo'zg'atilgan.
Avvalroq Surxondaryoda “xalq banki” kassiri 278 kishining pensiya pulini onlayn o'yinga ishlatib yuborgandi. Shuningdek, Sirdaryo viloyati “xalq banki”ning Sardoba tumani filiali sobiq xodimlari 61 kishining pulini o'zlashtirgani aniqlangandi. Hamda Navoiy viloyatining AT “xalq banki” Nurota filialida bosh mutaxassis lavozimida ishlagan x.F. 102 mln so'mni “eb ketgani” ma'lum bo'lgandi.